*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2018. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai (Datu valsts inspekcijai un Ieslodzījuma vietu pārvaldei) uzņemties papildu saistības un īstenot projektus, piesaistot finansējumu no ārvalstu finanšu instrumentiem"**

1. Pieņemt zināšanai tieslietu ministra iesniegto informatīvo ziņojumu.
2. Atļaut Tieslietu ministrijai (Datu valsts inspekcijai) uzņemties papildu valsts budžeta ilgtermiņa saistības par projekta "Vispārīgā datu aizsardzības regula – iespējas un atbildība mazajiem un vidējiem uzņēmumiem (MVU); tiesības un riski nepilngadīgām personām" *(General Data Protection Regulation – possibilities and responsibilities for small and medium-sized enterprises (SMEs); rights and risks for minors*) īstenošanu Eiropas Komisijas Tieslietu ģenerāldirektorāta finanšu programmas "Tiesības, vienlīdzība un pilsonība" 2014.–2020. gadam ietvaros.
3. Atļaut Tieslietu ministrijai (Ieslodzījuma vietu pārvaldei) uzņemties papildu valsts budžeta ilgtermiņa saistības un slēgt līgumu ar Valsts izglītības attīstības aģentūru par projekta "Atkarīgo centra darbinieku mobilitātes darba metožu pilnveidei" *(Addiction centre staff mobility to improve working methods)* īstenošanu Eiropas Savienības izglītības, mācību, jaunatnes un sporta programmas Erasmus+ ietvaros.
4. Atļaut Tieslietu ministrijai (Ieslodzījuma vietu pārvaldei) uzņemties papildu valsts budžeta ilgtermiņa saistības un slēgt līgumu ar Ziemeļvalstu Ministru padomes biroju Igaunijā par projekta "Mūsdienīgu ieslodzījuma vietu apsardzes un uzraudzības daļu darba organizācija" (*Work organization of security and supervision departments in contemporary prisons)* īstenošanu programmas "Valsts administrācija" ietvaros.
5. Šā protokollēmuma 2., 3. un 4. punktā minēto projektu ieviešanai papildu nepieciešamo finansējumu (nacionālo līdzfinansējumu, priekšfinansējumu un finansējumu neattiecināmo izmaksu segšanai) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
6. Tieslietu ministrijai, lai nodrošinātu šā protokollēmuma 2., 3. un 4. punktā minēto projektu īstenošanu, normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali.
7. Tieslietu ministrijai pēc īstenoto projektu noslēguma maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs